Noteikumu (grozījumu) projekts 26-TA-126
Izdrukāts 29.07.2026. 23.37 - 1.0.VK Redakcija
Noteikumu (grozījumu) projekts 26-TA-126
Izdrukāts 29.07.2026. 23.37 - 1.0.VK Redakcija

Rīgā 2026. gada 28. aprīlī (prot. Nr. 24 4. §)
Grozījumi Ministru kabineta 2014. gada 16. decembra noteikumos Nr. 769 "Eiropas Savienības finanšu interešu aizsardzības koordinācijas padomes nolikums"
Izdoti saskaņā ar
Valsts pārvaldes iekārtas likuma 13.pantu
· Izdarīt Ministru kabineta 2014. gada 16. decembra noteikumos Nr. 769 "Eiropas Savienības finanšu interešu aizsardzības koordinācijas padomes nolikums" (Latvijas Vēstnesis, 2014, 252. nr.; 2022, 34. nr.) šādus grozījumus:
· 1. Papildināt ar 2.6. apakšpunktu šādā redakcijā:
· "2.6. veicina institūciju savstarpējo sadarbību un informācijas apmaiņu Eiropas Savienības finanšu interešu aizsardzības jomā;".
· 2. Papildināt ar 2.7. apakšpunktu šādā redakcijā:
· "2.7. piedalās Eiropas Savienības finanšu interešu aizsardzības koordinācijas dienesta (AFCOS) darbības stratēģijas un pasākumu plāna izstrādē un aktualizēšanā, kā arī uzrauga tajā noteikto pasākumu īstenošanu."
· 3. Izteikt 5.2. apakšpunktu šādā redakcijā:
· "5.2. Valsts ieņēmumu dienesta pārstāvi;".
· 4. Izteikt 5.8. apakšpunktu šādā redakcijā:
· "5.8. Viedās administrācijas un reģionālās attīstības ministrijas pārstāvi;".
· 5. Papildināt ar 5.11. apakšpunktu šādā redakcijā:
· "5.11. Nodokļu un muitas policijas pārstāvi."
· 6. Izteikt 8. punktu šādā redakcijā:
· "8. Padomes priekšsēdētājs apstiprina padomes sēdes darba kārtību, sasauc un vada padomes sēdes, paraksta padomes sēdes protokolu un citus dokumentus. Padomes priekšsēdētāja prombūtnes laikā minētos uzdevumus veic padomes priekšsēdētāja norīkots pārstāvis."
· 7. Izteikt 16. punktu šādā redakcijā:
· "16. Padomes locekļi piecu darbdienu laikā pēc protokola projekta saņemšanas elektroniski informē padomes sekretariātu par saskaņojumu vai nosūta iebildumus. Pēc protokola parakstīšanas tā kopiju padomes sekretariāts elektroniski nosūta visiem padomes locekļiem un publicē Finanšu ministrijas tīmekļvietnē."

